آذربایجانده 1918 – ییلی 28 می کونی اعلان قیلینگن جمهوریت نینگ 101 – ییلی لیگی نشانلنماقده.
جمهوریت کونی مناسبتی بیلن افغانستان، امریکا قوشمه ایالتلری، جاپان، انگلستان، چین، سن مرینو، الجزایر، قیرغزستان، تاجکستان، کوبا، تاجکستان، بلجیم، سعودی عربستان، عراق، هندوستان، اتریش، اوزبیکستان، سویدن، جنوبی کوریا بیلن بیر قطارده انچه مملکت دولت رهبر و یوقاری سویه لی اداره چیلری تامانیدن قوتلش پیامی جونه تیلدی.
جمهور باشلیغی رجب طیب ایردوغان هم علی یف گه پیام جونتدی.
آذربایجان جمهوریتی نینگ مستقل لیگی 1918 – ییلی 28 می کونی گورجیانینگ تیفلیس شهریده مِحمد امین رسولزاده باشچیلیگیده گی آذربایجان ملی شوراسی تامانیدن اعلان قیلیندی.
باکو، ارمنی و بولشویک گروهی نینگ اشغالی آستیده بولگن لیگی اوچون فتح علی خان خویسکی باشچیلیگیده قوریلگن موقتی آذربایجان حکومتی، اوز فعایتینی بیر مدت لیک گنجه شهریده دوام ایتتیردی.
آذربایجان نینگ مستقل لیگینی رسمیات گه تنیگن بیرینچی دولت عثمانی بولدی. ایککی دولت اورته سیده بولیب اوتگن کیلیشوو چوکاتیده تاباره آرتیب بارگن ارمنی و بولشویک تهدیدلریگه قرشی نوری پاشا قومنده سیده گی قفقاز اسلام اردوسی یاردم اوچون باردی. گوکچای، سالیان، آغسو و کوردیمیرنی تمیزلب 1918 – ییلی 15 سپتامبر کونی باکونی قوتقریب آلدی. قفقاز اسلام اردوسی، باکونینگ قورتیلیشی اوچون آلیب بارگن اوروشلرده 1 مینگ 130 عسکر شهید بیردی.
شرق نینگ ایلک دموکراتیک جمهوریتی دیب اتلگن آذربایجانده قیسقه مدت جریانیده تعلیم، دین و وجدان ایرکین لیگی ساحه سیده ینگی لیکلر یوز بیردی، مملکت نینگ اوز پولی رواجلنیب باردی.
جمهوریت نینگ "استقلال اعلامیه" سیده عرق، دین مذهب و جنسیت فرقی گه قره مه ی برچه وطنداشلرگه تینگ حق بیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
